Vi skal avsløre de ti spillerne som skal spille for USA i OL i 1992.
Det har vært store spekulasjoner om hvem som skal spille.
Jeg hadde allerede begynt å tenke på hva jeg skulle gjøre
da kommisjonær Stern ringte meg og sa: "Earvin, vi vil at du skal spille i OL."
Setter man sammen et lag, må man begynne med en stor leder.
Hvem er vel bedre enn en spiller som har ledet laget sitt til fem titler?
Magic Johnson.
Jeg ble opprømt, så vi snakket om det. Så sa han: "Men vi har ett problem."
Og jeg sa: "Hva er det?"
"Larry og Michael."
Jeg ringte Larry og sa: "Hør her, LB. Dette blir svanesangen vår.
Vi må spille. Du må spille."
Jeg sa at jeg neppe kom til å gjøre det. Jeg prøvde å komme meg gjennom sesongen.
Han sa: "Jeg har vondt i ryggen." Jeg sa: "Du må bare stå i hjørnet
eller i feltet. Det er alt du må gjøre. Jeg skal gi deg ballen.
Du må bare skyte og score. Du kan vel fortsatt gjør det?"
"Det kan jeg gjøre med øynene lukket."
Jeg må gjøre det. Enten jeg kan spille eller ikke, må jeg være på laget.
Til slutt sa han ja. Det var Michael som var vanskelig å overtale.
Michael, har du bestemt deg for om du kommer til å spille i OL?
Jeg vil gjerne gjøre det, men det vil ta fokuset vekk fra Chicago Bulls,
så jeg tror ikke jeg kommer til å delta.
Jeg sa: "Hør her. Jeg har alltid drømt om å spille med deg og Larry.
Og vi kommer til å ha det gøy sammen, for vi har aldri hengt med hverandre."
Jeg måtte jobbe litt med ham, men til slutt sa han ja.
Drømmelaget.
En basketballmaskin med navn som Magic og Michael og Ewing og Bird.
NBAs beste.
PROGRAMLEDER, NBA INSIDE STUFF
Det var spennende å ha så store stjerner. Verden gikk av hengslene.
Han tok med showtime til Barcelona.
Magic! Magic!
BASKETBALLSTJERNE STJELER SPANIAS HJERTE
Jeg ville ikke at de ni andre spillerne skulle føle at de måtte bære meg.
Så jeg har nok aldri spilt bedre enn jeg gjorde på de treningene.
En råtass med barneansikt.
Det var et bikkjeslagsmål hver dag.
Han ville vise at han var tilbake. Jeg ville vise at den yngre garde er her.
Vi tilbrakte mye tid sammen, og det gjorde at vi alle knyttet bånd.
VENN OG FILMSKAPER
Jeg spilte kort i Barcelona med Magic, Charles Barkley og MJ.
Vi var bare noen kompiser som slang dritt.
Ingen kan slenge dritt bedre enn Michael, og Magic lot ham ikke slippe unna med det.
Vi var to karer med stort konkurranseinstinkt som ikke ville tape.
Vi skulle gi alt, og jeg dro dit for å vinne.
DRØMMELAGET MØTER KROATIA I FINALEN
Et drømmelag for USA. Et mareritt for motstanderen.
Hvis vi kan opprettholde denne intensiteten,
så føler vi at vi har en god sjanse til å vinne.
Det er ingen tvil om at Magic ga OL-laget i 1992 den ekstra piffen.
De har, som forventet, vunnet gull her i Barcelona.
Jeg trengte drømmelaget for å få bekreftet for meg selv at:
"Earvin, det vil gå bra med deg. Du kommer til å være her lenge.
Du kan fortsatt spille. Kroppen din fungerer."
Jeg hadde vent meg til medisinen.
Han betrygget flere titalls millioner folk…
NBA-KOMMISJONÆR
…som hadde en lignende diagnose, og som så at Magic spilte på et høyt nivå.
På den tiden, i den perioden,
hadde Magic begynt å snakke med David om at han ønsket å returnere til ligaen.
Når man forlater en sport, er det ikke kampene man savner.
Man savner å være en av gutta.
Og jeg trengte å være en av gutta en gang til.
For under et år siden
virket det som om vi aldri ville se Magic på banen igjen.
Lakers-stjernen la opp på grunn av viruset som forårsaker aids.
Men så spilte Magic for drømmelaget og vant OL-gull,
og nå er Magic tilbake i NBA.
Jeg sluttet ikke slik jeg ønsket å slutte, og det er ikke en perfekt slutt.
John Wayne red alltid sin vei slik han ønsket å ri sin vei.
Det er John Waynes måte.
Endelig.
Dette er en stor dag for meg.
Jeg har jobbet ekstremt hardt for å komme tilbake,
og jeg er bare glad for å være tilbake…
Så det er alt jeg har å si.
Av egoistiske grunner ville jeg at han skulle spille.
Vi kunne vinne igjen med Magic. Vi kan komme til NBA-finalen igjen.
Å komme ut og lede Lakers som i gamle dager…
Jeg får frysninger bare av å snakke om det.
'JEG HØRER HJEMME PÅ BANEN' AMBIVALENTE FØLELSER OM MAGIC OG AIDS
Men det var kontroversielt.
Flere spillere i ligaen var ukomfortable.
Karl Malone sa det offentlig.
Hvis jeg kolliderer med en fyr… Det må ikke være Magic.
Det kan være hvem som helst. Men faktum er at hvis du har aids,
blir det vanskelig for meg å gi alt.
Hvis folk ikke kan respektere valget mitt, så er det synd.
Det var en fremtredende spiller som sa de tingene.
Det gjorde det veldig vanskelig.
Jeg hadde akkurat spilt med Karl. I All-Star-kampen og for drømmelaget.
Og nå har du et problem med å spille mot meg i sesongen?
Han dolket meg i ryggen.
LAKERS' FITNESSTRENER 1984-2016
Nå har vi en enorm distraksjon.
Vi skal spille en treningskamp i Nord-Carolina,
og uheldigvis blir han klort av en motstander.
De tar timeout.
Han går til benken.
Jeg ser opp, og alles øyne, og alle kameraer, er vendt mot meg.
Jeg så at spillerne ikke var komfortable.
Man så at folks atferd endret seg.
Den ikke-verbale kommunikasjonen i det øyeblikket.
Og du bare: "Hvorfor stirrer alle sammen?"
Jeg hørte reporterne si: "Herregud. Herregud."
Du vet: "Magic fikk en skramme. Han blør. Hva skal de gjøre?"
Jeg har hanskene i baklomma.
Vi har regler. Jeg skrev reglene.
Det var ikke tale om at jeg kunne ta på meg hanskene.
Å ta på meg hanskene ville vært selve definisjonen av å sende blandede signaler.
Vi sier at du ikke kan bli smittet av ham.
Hvis du ikke kan bli smittet, hvorfor tar du på deg hanskene?
Man så frykten i folks ansikt, og det får masse oppmerksomhet.
Så det er bare for mye. Det kommer til å skje hele året.
Magic Johnsons comeback er over før det begynte.
MAGIC LEGGER OPP IGJEN
Basketballstjernen sa at han legger opp for godt
på grunn av kontroversene rundt at han valgte å spille med aids.
Han fikk så mye negativ omtale. Gleden var borte,
men jeg følte med Magic, for han var ikke ferdig som spiller.
Du har tidligere sagt at Gud skapte deg for å spille basketball.
Hva tenker du om den uttalelsen? Dette må være veldig skuffende for deg.
Folk skjønner ikke at da vi var unge…
Vi tenkte ikke på annet enn basketball. Det var hele livet vårt på den tiden.
Du sa du ville gjøre som John Wayne.
-Ja. -Du ville gjøre det på din måte.
-Nettopp. -Nå får du ikke den muligheten.
Den perfekte slutten hadde vært å spille denne sesongen.
Men filmen min har ingen slutt.
Cookie og jeg hadde hatt et av-og-på-forhold
siden vi var 18 år, og nå er vi gift. Nå skulle vi få barn.
Vi hadde Andre. Hun og Andre har et spesielt bånd.
Det var bare et spesielt øyeblikk for oss.
Familien Johnson skulle snart bli større.
Magic, Earvin Johnson III veier 3600 gram. Gratulerer.
NBA-FINALEN
Takk. Jeg setter pris på det.
Da EJ ble født, var det en enorm lettelse for meg.
De sa alltid: "Ut ifra hva vi forstår om denne sykdommen,
vil ikke barnet få hiv hvis moren ikke har hiv."
Men man tenker: "Vil alt være i orden? Vil han se ut som han skal?"
Du vet: "Vil han være syk?"
Han kom ut, og han var så vakker.
Han var kjempefrisk og en stor velsignelse for oss.
-Hva skjer? -Så bra du ser ut.
-Slutt. -Kom ut med ham. Earvin III.
Magic skrev dette i boken. Han er så morsom.
Magic var i rommet da Cookie presset for å føde barnet.
Da han så at hodet kom ut… Hva gjorde du?
-Jeg sa til alle sammen: "Stopp." -Han gjorde det.
De så seg rundt: "Hva er galt?"
Jeg sa: "Babyen min må bli født til Luther Vandross."
Selv om vi hadde fått et barn og det gikk flott med Earvin,
var det tungt fordi han følte seg litt fortapt.
Jeg spilte ikke spillet jeg elsket, og det var tungt for meg.
At jeg ikke kunne sitte i garderoben, at jeg ikke tok bussen med dem,
at jeg ikke kriget hver eneste kveld med lagkameratene mine.
Jeg er oppslukt av basketball. Jeg er oppslukt av å være den beste.
Jeg har vært oppslukt av å vinne titler hele livet mitt.
Det eneste han kunne, var å konkurrere i basket.
Han er et geni med ballen i hånda, så hva skal han gjøre med livet sitt?
Han er i sin beste alder som spiller,
så hva skal han gjøre for å få dekket dette behovet for å spille?
Vi snakket daglig om det.
Hvem er du, og hva skal du bli? For du kan ikke være dette.
Jeg måtte ta et steg tilbake og si: "La meg prøve å finne ut av det."
Vi var fattige, men jeg hadde store drømmer.
Jeg drømte alltid utenfor postnummeret og retningsnummeret mitt,
utenfor fellesskapet mitt.
I oppveksten min var det en Camay-reklame som stadig vekk ble vist på TV.
REN OG KREMAKTIG
Noen jenter tror det er nok å være ren.
Jeg liker å føle meg mer enn ren.
De hadde et rundt badekar, og jeg sa: "Jeg skal ha det badekaret en dag."
Jeg sa det til alle.
De sa: "Du er gal."
Da vi var små, sa jeg: "Hold kjeft. Du kommer ikke til å få det badekaret.
Du kommer ikke til å… Hvordan skal du få det?"
For vi så ikke slikt. De som hadde slikt, så ikke ut som oss.
Lansing var som filmen Barnepiken.
En stor applaus til tjenestepikene.
Vi jobbet på golfklubben da vi var unge…
MENTOR, FORRETNINGSMANN I LANSING
…og vi ertet hverandre. Han pusset sko innendørs,
mens jeg jobbet utendørs som caddie.
Og senere sa han at jeg var gårdsarbeider,
og at han jobbet i det store huset. Det var sånn Lansing var.
Men vet du hva? Jeg har alltid drømt stort.
Når jeg sa jeg skulle gjøre noe, så gjorde jeg det.
Uansett hva det var jeg ville, sa faren min: "Du må jobbe for det."
Faren min jobbet for General Motors, og han hadde alltid to-tre jobber.
BROR
Han jobbet på bensinstasjonen,
og samme kveld jobbet han åtte timer for General Motors.
Han jobbet som søppeltømmer, så vi hentet folks søppel.
Brødrene mine syntes det var pinlig, siden vennene deres så oss.
Vi skammet oss. Da vi var små, gjorde vennene våre alltid narr av 857.
Det var nummeret på søppelbilen.
Jeg havnet i mange slagsmål på grunn av det, men…
Jeg brydde meg ikke om mine venner så meg. Jeg brydde meg bare om å henge med pappa.
Han var idolet mitt.
Jeg bodde halvannet kvartal unna, så jeg så hele oppveksten hans.
Han lærte mye av faren sin.
Og verdiene Earvin har her i livet, har han fått av foreldrene sine.
Jeg husker det som om det var i går.
Jeg sa: "Pappa, kan jeg få litt penger? De viser Godzilla på kino."
Alle i nabolaget ville se Godzilla på kinoen i sentrum.
KINO
Og han sa: "Jeg kan ikke gi deg en dollar, men bli med meg." Jeg sa: "Ok."
Jeg ble med pappa til garasjen, og han sa:
"Hils på herr Spade, herr Rake og herr Gressklipper."
Jeg sa…
Han sa: "Hvis du vil ha en dollar,
så bruk et av de redskapene til å tjene en dollar."
Jeg ba til Gud om at det skulle snø i Lansing, så jeg kunne tjene penger.
Så jeg lette alltid etter måter å tjene penger på i nabolaget.
I løpet av hele livet hans har jeg alltid drevet med forretninger.
Earvin jobbet for ham om sommeren.
En deltidsjobb for Greg Eaton.
Earvin kom når han skulle og dro når han hadde gjort alt det du ba ham om.
Han vet ikke hvordan man gjør noe halvveis.
Vi tømte søpla og ryddet på kontoret.
Og jeg husker tydelig at Earvin satte seg ved skrivebordet.
DEN MEST ETTERTRAKTEDE BASKETBALLSPILLEREN
Han la beina på skrivebordet.
Jeg kom inn mens han hadde beina på skrivebordet.
Jeg sa: "Hva er dette?" "Jeg leker deg. Jeg er deg nå." Vi lo.
ELEGANTE EARVIN JOHNSON
Han så for seg å bli forretningsmann.
Han sa alltid det når vi snakket om hva vi skulle gjøre etter basketkarrieren.
Vi satt bakerst i bussen.
De sa: "Buck, hva vil du bli?" De kalte meg Buck.
Jeg sa: "Jeg skal bli forretningsmann."
Men jeg visste ikke engang hvor man skulle begynne.
Dr. Jerry Buss var den første jeg ringte, og jeg dro for å møte ham.
Han ville vite: "Hva vil du gjøre, utenom basketball?"
Han spurte alltid om det.
Han sa: "Earvin, hva er målene og drømmene dine?"
Og så: "Hvordan skal du oppnå det målet eller den drømmen?
Hva er strategien din for å oppnå det du ønsker?"
Earvin hadde en plan: "Jeg skal bruke berømmelsen min
til å møte folk i forretningsverdenen."
A/B-merke.
Noen folk lærte ham mye om forretninger, og han benyttet den kunnskapen.
Jerry Buss lærte ham mye. Michael Ovitz lærte ham mye.
Da vi møtte Michael Ovitz, ga han Earvin opplæring i mye forskjellig.
Han kom inn, og vi snakket om hva han kunne gjøre.
Han begynte samtalen med å si: "Jeg vil ikke være en 40 år gammel
eksspiller som åpner et par bilforhandlere fordi jeg ikke har noe å gjøre.
Jeg vil drive forretninger."
Jeg fortalte ham at det ville bli en stor utfordring.
Jeg fikk ham først til å abonnere på Wall Street Journal, Fortune,
BusinessWeek og Forbes.
Det var en læringsperiode for ham. Vi ringte sjefen for Coca-Cola.
"Magic Johnson ønsker å møte deg." Og: "Jeg vil møte sjefen for PepsiCo."
Vi møtte Pepsi og møtte… Han gjorde det rundt om i landet.
Han ringte meg jevnlig og ba om råd.
Earvin sa: "Det er visse ferdigheter jeg må få meg.
DIREKTØR FOR AMERICAN EXPRESS
Jeg må ta meg tid og vise at jeg er villig til å lære meg de ferdighetene."
Men Earvin var alltid klar over at han var en idrettsstjerne.
Han tenkte nok at det imaget overskygget det han kunne gjøre som forretningsmann.
Og innerst inne var han nok bekymret for at han aldri ville bli tatt på alvor,
men sett på som bare en atlet.
Det var vanskelig å tilpasse seg. Folk vet ikke dette om idrettsutøvere.
Hver eneste dag er planlagt for deg.
Nå er det ingen som ber meg om å gjøre noe.
Det er liksom… "Ok." Jeg hadde ikke et formål.
Lakers var formålet mitt, og jeg måtte bruke min energi,
lidenskap og kjærlighet på noe annet enn basketball.
Jeg måtte vite hvordan man kommer i gang, og hva som var riktig retning.
Vi er live på Great Western Forum.
Jeg husker at jeg var på en kamp på The Forum.
-Earvin og jeg dro på kampen. -Earvin "Magic" Johnson.
Kampen var over. Vi skulle dra hjem da de kom med en stor kunngjøring.
"Dere kan ikke forlate stadionet."
…på vei mot Culver City.
Tilskuerne har blitt stille, og her er grunnen.
Det er opptøyer rundt om i Los Angeles.
I nærheten av The Forum. Tre kilometer unna.
Jeg husker at de sa: "Det har brutt ut opptøyer i nærheten.
Vi anbefaler at ingen forlater stadionet før vi finner ut om det er trygt å dra."
Da de slapp oss ut, satte vi oss i bilen, og hjertet mitt sank da vi kjørte.
Juryen i politivold-rettssaken har avsagt kjennelsen i kveld.
De fire politibetjentene som ble filmet mens de banket opp en ubevæpnet mann,
ble frifunnet på alle tiltalepunkter, med ett unntak.
Vi var midt i Los Angeles. Vi var midt i opptøyene.
Og når jeg ser tilbake på det…
Enhver aksjon fører til en reaksjon. Og i lang tid har vi ikke reagert.
Vi har vendt det andre kinnet til og godtatt det.
Den dagen sa vi: "Faen ta det."
Når jeg tenker på Rodney King og opptøyene…
Jeg likte ikke at vi ødela vårt eget samfunn.
Det svarte samfunnet. Vi satte fyr på våre egne forretninger,
og det skadet South Central og Compton. Det skadet mange lokalsamfunn.
Butikkene brant ned og jobbene gikk tapt.
Jeg så ansatte som dro på jobb og sto med tårer i øynene fordi jobben var borte.
Mange svarte ledere ringte meg og sa:
"Vi trenger deg.
Du har den største stemmen, så folk vil høre på deg.
Du må involvere deg."
Hele den delen av befolkningen som har blitt forbigått,
glemt og gitt tomme ord…
Det hjelper ikke å gjøre litt her og der. Vi må gjøre mye mer.
Det var da jeg begynte å føle at noe måtte forandre seg.
Jeg sa: "Ok, jeg må drive forretninger i de urbane områdene."
Gjør man ikke en forskjell for de svarte,
har det ikke noe å si at man vant masse titler.
Vi må gå ut og be folk om å begynne å gjenoppbygge.
Jeg sa: "Vet du hva som vil hjelpe meg? Jeg må ha et kontor."
Nå drar jeg på kontoret hver dag. Jeg har en timeplan igjen.
Jeg husker mitt første intervju som om det var i går.
DRIFTSDIREKTØR
Jeg gikk rett inn på kontoret hans, og han var umiddelbart Earvin Johnson.
Han var ikke lenger Magic Johnson. Magic ble etterlatt på banen.
Earvin så noe i meg som jeg faktisk ikke hadde sett selv.
Han så hvordan jeg snakket om fellesskapet jeg vokste opp i.
Jeg vokste opp i South Central i LA.
Jeg bodde i LA under opptøyene, og det skjedde overalt rundt meg.
Jeg kunne gå ut døren og se flammene.
Men jeg elsket nabolaget mitt, elsket fellesskapet, selv om det var tøft.
Nabolaget hvor jeg vokste opp, ble nedprioritert.
Det var ingen store kafeer.
Det var ingen førsteklasses kinoer.
Vi så at folk i svarte og latinamerikanske samfunn
alltid først og fremst ønsket å kunne ta med familiene sine på kino.
Det var det billigste de kunne gjøre.
Men vi måtte kjøre ut av samfunnene våre for å dra på kino.
Man måtte kjøre 30-40 minutter bare for å dra på en kino med de nyeste filmene.
Filmer har alltid vært en del av livet mitt med Cookie.
En av de første gangene vi gikk på date, dro vi på kino.
Det er morsomt, for vi drar fortsatt på kino på fredagskvelden.
Jeg møtte Ken Lombard. Ken hadde erfaring fra kinobransjen.
FORRETNINGSPARTNER
Earvin viste at han elsket kinoer, og dette var noe han var interessert i.
Så dette ville bli første gang jeg investerte stort med mine egne penger.
Dette var en mulighet til å jobbe målrettet mot minoritetssamfunnene.
Ingen gjorde det på den tiden.
Da jeg forlot møtet, var jeg overbevist om at Earvin var den rette partneren.
-Peter! -Han kom sammen med Ken Lombard.
De sa: "Du jobber med filmfremvisning, og du vil være der publikumet er.
Vi vet om et land hvor det å gå på kino er det viktigste…
DIREKTØR FOR SONY PICTURES
…for folket.
Det er progressive og dynamiske kinogjengere,
og du kan tjene masse penger."
Jeg tenkte: "Det er det jeg vil høre." Vi ville vokse rundt om i verden.
Jeg sa: "Så hvor må vi dra?" Han sa: "Til Baldwin Hills, åtte kilometer unna."
Man kan slå sammen økonomisk behov, økonomisk begjær, kreative muligheter
og målrettethet i samfunnet. Det var en veldig sterk uttalelse.
Og jeg gjorde dette. Jeg strakk meg over bordet og sa: "Jeg er med."
Vi visste hva alle andre tenkte. Dette er midt blant Bloods og Crips.
Det lå midt mellom en rekke forskjellige gjengområder,
fra Rollin' 60s og Crenshaw til Jungle, som er P. Stones.
Én hendelse kunne ødelegge alt for oss.
Og alle tenkte at det kom til å skje.
Det var det som gjorde meg sint, så jeg måtte bevise at de tok feil.
Så jeg sa: "Ken, innkall lederne.
Jeg vil spise frokost med lederne til både Crips og Bloods."
Han sa: "Ok. Er du sikker?" Og jeg sa: "Ja."
Vi dro. Jeg hadde med meg seks-sju karer. De møtte opp med rundt 35 folk.
Jeg sa: "Jeg er ikke her for å være frekk mot noen av dere.
Jeg er her for å si
at denne kinoen vil hjelpe hele det svarte samfunnet.
Jeg vil at dere skal komme. Familiene deres også.
Men dere må si dere enige i at vi ikke kan ha vold
utenfor eller innenfor kinoen.
Og jeg skaper jobber.
Så hvis dere har noen folk som vil jobbe, skal jeg ansette dem."
Alle respekterte ham.
Ingen kjente ham som forretningsmann, men de respekterte alt ved det.
Og i LA er alle disse folkene basketballfans, eller Lakers-fans.
Så de elsket åpenbart Earvin.
Og vi var i gang.
Før Magic begynte å bygge kinoer, ga jeg fullstendig blaffen i dette.
Nå blir Magic en helt fordi han holder det han lover.
Han ga jobber til folk som var avskrevet
på noen måter. Det var stort.
Kinoer er viktige i populærkulturen, men i noen nabolag er de ikke å finne.
Men med litt filmmagi endrer det seg.
Dette er en kino bygget av Magic Johnson, midt i Crenshaw i LA.
Åpningen var en feiring.
Jeg bodde rett rundt hjørnet. Hele nabolaget møtte opp.
Vi har store, store kinolerret.
Rader med sitteplasser. Du kan få friterte reker, kylling og chilisaus.
"De kommer til å ødelegge den.
Det blir masse skyteepisoder og masse slagsmål."
Det skjedde aldri.
Vi fikk avkreftet mange myter om svarte kunder.
Dette er Magic Johnsons nyeste kino. Han har tre-fire av dem rundt om i landet.
I Atlanta, Los Angeles, Houston, og den nyeste her i North Randall i Cleveland.
Det var ingen kinoer i Central Harlem.
Nå har vi ni kinolerret her.
En annen fordel er at 80 % av de ansatte bor i nabolaget.
Og det handlet ikke om penger, men om forandring.
Om å forandre og fornye lokalsamfunnet på en måte jeg aldri har sett før.
Da kinoene ble vellykkede… Vi ble virkelig satt under lupen:
"Vil det virkelig funke i de samfunnene? Er du sikker?"
Ikke bare funket det, men det vokste raskt.
Etter kinoene fikk vi Starbucks.
Jeg tror jeg var i New York, og jeg så en kø.
Jeg så Starbucks, men jeg visste ikke hva det var på den tiden.
Jeg sa: "Står de folkene i kø for kaffe?"
Og svarte folk sto også i kø.
Jeg sa: "Jøss. Dette er kanskje den neste tingen jeg må gjøre."
Denne fyren kan kalles herr Kaffe.
Howard Schultz er direktør for Starbucks og hjernen bak drikken.
Det er forbløffende at en så sofistikert by som New York,
med stor mat og stor kunst, ikke har god kaffe.
Jeg var litt skeptisk. Hva kunne Magic gjøre med Starbucks…
DIREKTØR FOR STARBUCKS
…som ville være autentisk og relevant?
På den tiden var jeg nok bare interessert i å møte Magic Johnson.
Spørsmålet var:
Hvis du har en Starbucks i South Central, vil folk bruke fire dollar?
Og Earvin svarte: "Vi kjøper Gucci."
Hver gang noen er skeptiske, og Howard hadde grunn til å være det,
må man vise dem hva de får.
Kvinner i åndenød, Whitney Houstons første film, hadde premiere.
Howard Schultz ville komme den fredagen, og han ble sjokkert.
Det var vilt.
Det var tusen personer i lobbyen.
Han så på køen.
Han så på alle samtalene rundt kinokiosken.
Han så at vi brukte mye penger. Han sa: "Vi går inn." Jeg sa: "Ok."
Filmen begynte, og Whitney hadde selvfølgelig problemer med mannen sin.
Hva syns du, Robin?
Jeg har alltid elsket ham. Nå som vi har fått en ny sjanse,
må han ikke få inntrykk av at jeg ikke har tro på ham.
Alle kvinnene ropte: "Dump ham! Hvorfor er du sammen med ham?"
De snakker til kinolerretet.
Publikumet viste sterke følelser og sterkt engasjement for filmen.
Og Magic oppmuntret det. "Se hva som foregår her.
Dette skjer fordi vi gir folk en plattform til å reagere på filmen.
Dette er fellesskapet jeg vil skape på Starbucks med deg."
Starbucks utvides med litt "magi". Selskapet samarbeider med Magic Johnson,
og åpner nye kaffebarer i nabolag rundt om i landet.
Det viste seg
at svarte folk også drikker kaffe, og at de ser på mange filmer.
Er vi klare?
Det var ikke veldedighet. Investorer kunne gjøre det veldig bra.
MER ENN MAGIC
Alt jeg var på banen, er jeg som forretningsmann.
Disiplin, fokus, lage en strategi,
utførelse, ypperlighet.
Earvin fokuserte alltid på å bli bedre. Vi må fortsette å vokse.
Han sluker en av LAs eldste hamburgerkjeder.
Fatburger. Ja.
Ja.
Med et klipp har han åpnet et døgnåpent treningssenter.
Det er Magic Johnsons nyeste investering i urbane nabolag.
I de urbane områdene var det en mangel på boliger og butikker.
Vi gjør noe med det.
Dette er ikke bare et stort prosjekt, men det er et høyst nødvendig prosjekt.
Målet var eiendomsmuligheter i minoritetssamfunn rundt om i landet.
Institusjonene var ikke klare. Vi fikk flere nei enn ja.
Men vi beviste at alle tok feil.
Splitter nye bygninger i nabolagene våre. Leiligheter øverst og butikker nederst.
Alle kunne se hva vi prøvde på, og vi begynte å lykkes.
Vi skulle bli den viktigste utbyggeren i minoritetssamfunn rundt om i landet.
Nå slår han blindpasninger med eiendommer…
VENN OG UNDERHOLDNINGSIKON
…kjøpesentre og franchisekjeder.
Magic Johnson revolusjonerer handel i den indre byen.
Han lette etter folk som hadde den samme driven, den samme visjonen,
og som ikke var redde for å jobbe overtid og levere over forventningene.
Han våkner klokka fire om morgenen,
og han har en utrolig arbeidsmoral.
Man måtte komme tidlig.
Vi jobbet gjennom lunsjpausen. Vi jobbet lørdag og søndag.
Jeg var på kontoret hver eneste lørdag og søndag i 15 år på rad.
Etter spillerkarrieren fokuserte Johnson på forretningsverdenen.
Han driver nå med kinoer, restauranter, kjøpesentre,
Starbucks og fast eiendom. Imperiet hans er verdt nesten en halv milliard dollar.
Earvin ønsket å gjøre mye.
Jeg var alltid bekymret for at vi prøvde å gjøre for mye.
Han er bare én person.
Earvin og jeg snakket om å få barn lenge før vi giftet oss.
Vi sa at vi ville ha en stor familie, for han hadde en stor familie.
Men på den tiden visste man ikke om det gikk bra at hivpasienter fikk barn.
Så vi ble anbefalt å la være å prøve på egen hånd.
Jeg hadde to sønner,
og jeg visste at Cookie og jeg ikke kom til å få flere barn,
så vi bestemte oss for å adoptere.
Vi fikk denne vakre ungen i livet vårt.
Hun kom hjem, og jeg hadde EJ der. Og jeg bare:
"EJ, se. Dette er din nye lillesøster."
Og han bare: "Hun er så søt. Send henne tilbake."
Earvin fikk et sterkere forhold til barna da de ble litt større og kvikkere.
Han var veldig opptatt. Han måtte stå opp og dra på jobb.
Og han reiste mye, så han var ikke så mye til stede.
Han jobbet mye, men når han var hjemme…
DATTER
…visste jeg at vi ville kjøpe iskrem eller dra på kino.
Han tilbrakte utallige timer med meg på kjøpesenteret,
og lot meg velge favorittantrekkene mine.
Du vet, han tok oss ofte med på kino når han var hjemme.
Når han var hjemme i helgen…
SØNN
…dro vi overalt.
Mine første minner var da pappa kom på besøk…
SØNN
…og vi var sammen som en familie.
Da jeg var rundt ti eller elleve år, begynte jeg å fly til Los Angeles alene.
For første gang så jeg hvordan storbyen var,
og jeg så stranden og dro til Disneyland.
Når man er fra lille Lansing, er det utrolig stort.
Han tok seg alltid tid til de viktige tingene, vil jeg si.
Men han jobbet mye,
og han forvandlet seg selv,
og han forvandlet imperiet sitt så det skulle bli slik han ønsket.
Da vi var små, ville han at jeg skulle være interessert i sport.
Men jeg har aldri likt sport.
Men hver fredag etter skolen måtte jeg skifte og dra på basketballkamp.
Vi hadde ikke noe valg. Vi skulle på The Forum.
Fredag kveld er det det vi gjør.
Jeg så NBA-finalene og alt det der.
Alle mulige menn og gutter sier: "Herregud, det må ha vært utrolig."
Eller "den kampen i det året" og "da faren din slo den pasningen".
Og jeg bare: "Jeg aner ikke hva du snakker om."
Han skulle spille T-ball, men han bare gikk ut på engen,
plukket blomster og sa: "Mamma, se hva jeg har til deg."
Han plukket blomster til meg. Jeg bare: "EJ, du skulle ta ballen."
Da jeg spilte basketball, hadde jeg draktnummeret hans, 32.
Det var mye press da han kom på kampene. Jeg følte at alle fulgte med på meg.
Jeg sa stadig vekk dette til barna mine. Alt du gjør, gjenspeiler foreldrene dine.
Som far sier du: "Jeg vil at han skal bli interessert i sport og bli som meg."
Hvis jeg gjorde en feil,
var det en større feil enn faren min noensinne hadde gjort.
Hvis jeg gjorde noe fantastisk,
så var det aldri like fantastisk som det han gjorde.
På et tidlig tidspunkt sluttet jeg å elske å spille.
Men jeg tror det hadde vært vanskeligere for ham å godta
at jeg, Elisa eller Andre hadde vært et basketballvidunder,
og at vi storspilte eller ble til LeBron James.
Jeg tror han trengte all oppmerksomheten på det området.
Det var vanskelig for ham å gi slipp på den gamle verdenen,
siden den ble tatt fra ham. Han var ikke klar for å gi slipp.
Han elsket konkurransen. Det handlet ikke om å ville bli sett.
Det handlet om å konkurrere.
Jeg savnet albuene, både å bli truffet av en albue og å treffe andre med albuen.
Jeg savnet å forberede meg på motstanderen.
Jeg vil spille.
Hvorfor er jeg ikke der ute?
I 1996, en stund etter årsskiftet, sier han: "Jeg skal spille igjen."
Men jeg visste… Jeg visste at han ikke ville holde ut så lenge.
Johnson gjorde slutt på spekulasjonene.
Jeg er tilbake. Ja.
Billettene til The Forum ble revet vekk da Lakers-fans
fikk nyss om at Magic Johnson returnerer.
Jeg gleder meg veldig. Jeg har ikke fått sove på to-tre dager.
Jeg tror det var 1996. Jeg var på Magics comeback-kamp.
Utsolgt. Magic er tilbake i LA.
MAGIC SOM PRESIDENT
Jeg var en sportsfyr på radioen, og jeg bare: "Jeg må dra på den kampen."
JOHNSON TILBAKE FOR LAKERS
VELKOMMEN TILBAKE
Magic er en stor del av barndommen min.
VENN OG KOMIKER
Jeg tegnet bilder av ham.
Å se at han ikke bare spilte, men at han spilte veldig bra…
Magic får den i kurven!
Det var så livsbekreftende. Det var mer enn bare sport.
Da han gikk på banen for Los Angeles Lakers i går kveld,
var det som om Magic Johnson aldri hadde vært borte.
Han scoret 19 poeng, tok åtte returer og hadde ti målgivende pasninger.
Jeg var glad for at han spilte fordi han var glad,
men jeg tenkte ikke nødvendigvis at dette var bra.
Magic Johnson sier: "Bare kom, Michael."
Magic Man er visst klar for fredagens møte
med NBA-kongen Michael Jordan etter det spektakulære comebacket.
Pippen stopper Magic Johnson.
Magic kommer seg forbi Rodman. Bommer.
Det triste var den andre kampen mot Chicago Bulls. De knuste ham.
Jeg snakket med Michael etter kampen, og han hadde dårlig samvittighet.
Han og Dennis Rodman bare tilintetgjorde ham.
Dennis Rodman ville markere ham. Så vi pusset Dennis på ham.
Magic slår vekk Rodmans hånd, og Rodman begår en feil.
Oi sann. Han vil…
Det var mye drittkasting.
Jeg sa: "Jeg fortalte deg i 1992 at den yngre garde er her.
Det er ikke Magic Johnson og Larry Bird lenger.
Du er på vei ned, og vi er på vei opp."
Han var ikke like atletisk og rask og kvikk lenger.
På grunn av IQ-en og størrelsen hans
kunne han fortsatt bidra på banen.
Men utover i sesongen begynte han å merke det.
Han var ikke like opprømt og glad som han trodde han ville være.
Det var krevende, og det var annerledes.
…slikt forsvarsspill, vil det gå bra med Blazers.
Hva med den reaksjonen?
Det var det som måtte til for at han skulle innse: "Ok, jeg kan legge opp nå.
MAGIC SLUTTER IGJEN
Det er ikke som før. Jeg vil ikke dette lenger."
Dette er ikke en trist eller tung dag. Det er en god dag,
for Gud velsignet meg da han lot meg komme tilbake.
Og Gud vil fortsette å velsigne meg når dette er over.
MAGICS SISTE FORSVINNINGSNUMMER
Han prøvde å få tilbake det gamle livet, og det kom aldri til å skje.
Men det som skjer i sinnet hans…
Earvins tankegang, og hvordan han fungerer…
Han ser bare fremover, og det er da de nye visjonene dukker opp.
Han blir så opprømt over de nye visjonene.
Han prøvde på forskjellige ting. Comebacket og TV-programmet.
Om noen måneder blir Johnson programleder for The Magic Hour.
Hei. Står til? Bra?
På en konferanse nylig
prøvde han å selge programmet til alle produksjonslederne han møtte.
Står til? Hyggelig å møte deg.
Vi snakket om det. Jeg syntes det var en interessant idé.
Jeg advarte ham. Jeg jobbet med David Letterman,
og jeg fortalte ham at det er en veldig hard nøtt å knekke.
Vi har Leno og Letterman. Dette er en veldig tøff arena for deg.
-Ja. -Hvorfor gjør du det?
Fordi det er en tøff arena.
Live fra Los Angeles: The Magic Hour.
The Magic Hour er… Husk at dette kommer fra en som elsker Magic Johnson.
Det er ikke bare et av tidenes dårligste talkshow,
men et av tidenes dårligste TV-programmer.
Alle disse tvillingene på første rad. Fy søren!
Se på alle disse tvillingene.
-Bare for meg? -Bare for deg.
Han innså veldig fort at han ikke likte å gjøre dette hver kveld.
Det må være det du lever og ånder for. Det var ikke det for ham.
Han hadde andre ting han også levde for.
Jeg tror han brant sitt lys i begge ender.
Du vet, Earvin og Magic er helt forskjellige mennesker.
Du vet, Magic er rollefiguren.
Du vet, han er en verdensmann.
Han står foran kameraet med et stort smil og ler og elsker oppmerksomheten.
Han blir en helt annen person når han er på.
Når han er av, er han egentlig innadvendt,
og, du vet, han er ofte ganske stille.
Det er som i filmen Split. De kjemper om rampelyset.
Earvin har rampelyset, og så endrer noe seg, og så kommer Magic inn.
Det morsomme er at jeg har nesten akkurat samme hjerne som faren min.
Vi tenker på ting og bearbeider ting veldig, veldig likt.
Vi prøvde begge å finne oss selv.
Reisen min til å bli den jeg er, var den vanskeligste.
Det hadde mye å gjøre med det store navnet som hang over meg.
Han fulgte alltid med på meg i oppveksten min. Han testet meg…
Spesielt da jeg var yngre, for jeg ble alltid tiltrukket av mer feminine ting.
Og han… Det var ikke tillatt.
Han ville alltid leke med søsterens dukker, spesielt barbiedukkene,
og gi dem forskjellige antrekk.
Samme hvor mange ganger jeg sa at han ikke skulle gjøre det,
så tok jeg ham i å gjøre det.
Jeg gjemte alltid barbiedukker eller kjoler under senga.
Jeg gjemte meg for ham. Det var som om jeg levde et dobbeltliv.
Hvis jeg i en time kunne være alene på rommet mitt og snurre rundt i kjolen,
være den onde dronningen og leke med dukkene, så gjorde jeg det.
På skolen var jeg den jeg ville være, men hjemme… Nei.
Vi hadde påskeferie med barna. EJ var rundt 13 år.
Jeg så at han tittet på en annen gutt da vi var på Hawaii.
Jeg snakket med ham og sa:
"Tror du at du er homofil, eller at du liker gutter?"
Og han sa: "Ja." Han var så nervøs for å fortelle meg det.
Før han sa det, fortalte jeg ham: "EJ, du trenger ikke å bekymre deg for meg.
Jeg vet allerede hvem du er."
Og jeg kunne se at det falt en tung bør fra skuldrene hans.
Jeg tror han hadde snakket med Cookie, men han hadde ikke snakket med pappa ennå.
Jeg sa: "Jeg støtter deg og er glad i deg. Hvordan skal vi si det til faren din?"
Da vi kom hjem fra ferien,
fortalte jeg ham det med en gang. Jeg ville få det unnagjort.
Jeg var klar for å gå videre.
Han sa: "Du må være maskulin. Du må være slik.
Det var ikke et slikt liv du skulle ha." Jeg tenkte: "Dette er tungt å høre."
Jeg skal ikke sitte her og lyve, og påstå
at jeg godtok dette i begynnelsen, for det gjorde jeg ikke.
EJ forlot rommet. Jeg kjeftet ham huden full.
"Jeg kan ikke tro at du sa det. Dette er den han er. La ham være i fred.
La ham være den han vil være."
Jeg husker at jeg snakket med EJ etterpå, og det var tungt.
Det var tungt.
-Står til? -Hva skjer? Hva skjer?
Jeg var ute i LA og passet mine egne saker.
Jeg og vennen min, som var en fyr, leide hverandre.
Da jeg våknet neste morgen, hadde alt forandret seg. Det var overalt.
STØTTE FOR HOMOFIL SØNN
Det er bilder av at Magics sønn, 20 år gamle EJ, leier typen sin.
Alle prøvde å få informasjon, og de spurte: "Hei, er han homofil?"
Det var tungt for meg.
Jeg skal beskytte barna mine. Faren min lærte meg det.
Med EJ var jeg nødt til å gå i meg selv
og si: "Dette er den han er,
og du kan ikke bestemme hva slags liv sønnen din skal ha.
Du må forandre deg, ikke han. Du."
En dag var vi hjemme, og jeg hørte at de snakket sammen i gangen ved EJs rom.
Jeg tenkte: "Hvorfor er han oppe så tidlig?"
Jeg fortalte ham: "Uansett hvem du vil være,
og uansett hvem du er, så vil jeg være glad i deg."
Han klemte meg så hardt at jeg trodde han kom til å brekke ryggen min.
Det var da jeg visste det: "Vi greier dette."
Fabelaktige EJ Johnson.
Du kom ikke bare ut av skapet. Du sparket døren av hengslene.
-Jeg skal være glad i ham for den han er… -Det stemmer.
MAGIC OG FAMILIEN
Det at han stilte opp for meg, betydde utrolig mye for mange familier,
og for mange fedre og sønner.
SØNNEN OFFENTLIGGJØR FORHOLD
Spesielt for de fargede.
Jeg så bare en fars kjærlighet. Hvor stolt han var når han snakket om EJ.
Jeg visste ikke at jeg ville havne i en lignende situasjon senere.
WADE STØTTER TRANSKJØNNET DATTER
Jeg kan gå tilbake til å være en stolt far som snakker om barnet, og ikke noe annet.
Han respekterer meg og hvem jeg er, respekterer at jeg viser hvem jeg er
og at jeg ikke er redd.
Han hjalp veldig mange unge, og det ga meg en god følelse.
Han har nevnt det før.
Han bare: "Jeg har lært veldig mye bare av å være faren din og se på deg…"
Det var nok da han innså at vi er langt mer like enn vi er forskjellige.
Den store overraskelsen er at vi har et ekstremt nært forhold.
Earvin innså at det var mange unge som slet.
Derfor ville vi utvide stiftelsen
og ikke bare fokusere på hiv/aids. Vi begynte å dele ut stipend.
STIPENDIAT
Stiftelsen var som en familie.
Jeg mottok stipend…
STIPENDIAT
…fra stipendprogrammet deres.
Med stipendene fokuserte vi på å identifisere elever
som ikke bare trengte økonomisk støtte, men også en mentor.
De fleste elevene som ble utvalgt, hadde store problemer.
De hadde karakterene til å gå på college, men ikke økonomien.
Så Magic Johnson Foundation hjalp dem med det.
Ikke bare ga vi dem stipend,
men vi ga dem også hjelpemidlene til å lykkes.
Vi innså at man ikke bare kan gi dem penger til å gå på college.
De trenger støtte hele veien.
Vi hadde teknologisentre i flere byer
som sto for laptoper, CV-opplæring, intervju-seminarer.
Vi var rundt 30 stykker som begynte på programmet,
og det vokste for hvert år som gikk.
Vi har fått tusenvis av ungdommer til å kunne gå på college.
Det er bare vakkert.
Magic Johnson, som vi hengivent kaller "Daddy Earv",
var som en farsfigur.
Jeg har en flott far, men han var som en bonusfar.
Vi kaller ham "Daddy Earv". Det er vanskelig for meg å si Magic nå.
De kalte ham "Daddy Earv",
og han var en stor, stor del av livene deres.
Han var ikke basketballstjernen sammen med oss,
så han var ikke Earvin "Magic" Johnson.
Han var varm, han var øm, han var barmhjertig.
Han er en som liker å se at du vokser.
Han elsker å se potensialet, investere i det, oppmuntre, pleie.
Han ga oss den selvtilliten. Skuldrene tilbake, opp med haken.
Du er noen. Du har noe å si. Folk trenger å høre det.
Ingen frykt. Av gårde med deg.
Det er det som virkelig gjør ham til en legende i mine øyne.
Og han nådde høyere enn det han selv hadde sett for seg.
Han bare fortsatte og fortsatte, og det gjør han nå også.
Han er kanskje tidenes beste basketballspiller.
Den første med en videregående-tittel,
en NCAA-tittel, en NBA-tittel og et OL-gull.
Han har fem MVP-priser og fem mesterskapsringer.
Johnson har gjort inntrykk som forretningsmann.
Han har fornyet urbane nabolag.
Navnet hans har blitt ensbetydende med Los Angeles.
Jeg husker at jeg tok med mamma, siden pappa ikke kunne komme den gangen.
Plutselig så jeg at hun begynte å gråte. Og jeg sa: "Mamma, hva er galt?"
Hun sa: "Jeg kan ikke tro det. Og bestefaren din…
Han hadde vært helt i hundre
over at… Jackie Robinson var favorittspilleren hans.
Han heiet på Jackie, hørte på alle kampene hans på radioen,
og nå er du en av eierne av laget som Jackie spilte for."
Og jeg bare: "Jøss."
Jeg ble født dagen etter Jackie Robinson spilte sin første kamp i Brooklyn.
Det var betydningsfullt hos oss.
Seksti år senere er det Magic.
Så stor flaks er ikke noe man kan… Man kan ikke bestille det.
Det bare skjer.
Magic Johnson har fått et nytt lag, LA Dodgers.
Hans mange titler med Lakers og hans blendende smil har helt plutselig
fått skyene, som har hengt over Dodgers, til å forsvinne.
Jeg kan ikke… Jeg kan ikke få sagt hvor mye det betyr.
Så… Det er flott.
Faren min sa at man aldri skulle stå i gjeld til noen.
Så han fortalte meg at man skal eie bilen man kjører,
eie huset man bor i.
Det er makten i USA.
Dodgers har vunnet alt i 2020.
Det er dette det handler om. Vet du hva jeg sa da vi kjøpte laget?
"Jeg har mesterskapsringer med Lakers. Jeg ville ha en World Series-ring."
Og jeg fikk en. Ja! Den svarte gutten fra Lansing i Michigan.
Alt handler om eierskap. Det er spillet hans nå.
Johnson gir nok en kjær klubb magien tilbake.
De sa: "La oss kjøpe Sparks." Jeg sa: "Ok, vi gjør det."
Kom igjen, Sparks!
Hvis du spør ham om hva det neste blir,
vil han si: "Glad du spurte. Her er greia…"
Ikonet Magic Johnson er del av en mektig gruppe som finansierer LAFC,
en ny fotballklubb som nylig har blitt godkjent av MLS.
Det er det jeg vil se som en eldre svart mann.
Han gjør ting som vi ikke kunne drømt om å gjøre.
Earvin har alltid vært banebrytende.
Og det viktigste er at vi ikke bare sparker inn døren.
DIREKTØR FOR EQUITRUST
Vi holder den åpen og gir andre en sti de kan følge.
WADE BLIR MEDEIER AV JAZZ
Alt jeg har ønsket å oppnå, eller trodde jeg ikke kunne få…
Magic viste oss nok en gang: "Hei, folkens. Dere kan gjøre det."
Det er derfor svarte beundrer Earvin.
Han er den første fyren som lærte oss hvordan man tjener penger utenom basket,
og han gikk tilbake til lokalsamfunnene og ga de fargede økonomiske muligheter.
Det er en stor sak.
Vi står i gjeld til Magic.
Når man snakker om den neste generasjonen, så står jeg i gjeld til Magic.
Magic Johnson gjorde det veldig populært
å ikke ha noen unnskyldninger for å falle og bli liggende.
Om noen kunne gjort det,
så er det ham, men han nektet. Og se hvordan han skinner i dag.
Han tok riktignok en omvei…
COLLEGE-VENNER
…for å komme seg hit, men sånn som han er sammen med Cookie…
-Det er utrolig. -Det er det alle vil ha.
-En flott kjærlighetshistorie. -Ja, det er det.
Hvor enn de er som et par, passer han på Cookie: "Hvor er Cookie?"
Han holder henne i hånden eller leter.
-Ja. -Jeg elsker hvordan han gjør det,
hvordan han behandler henne og ser på henne.
Det er bare… Det er så mye kjærlighet, og jeg bare…
En av de beste tingene ved det forholdet, er hvor høyt de elsker hverandre.
Den overdådige feiringen i Nice i Frankrike…
-Det var utrolig. -Jeg har en video av det.
-Han gjorde det for henne. -Saint-Tropez.
Det var helt utrolig.
Overraskelse!
Takk for at dere kom og tok del i 25-årsdagen vår.
Når jeg ser tilbake på det, for det har gått 25 år…
Selv om jeg ba til Gud hver dag og tenkte at det ville skje et mirakel…
…så slo det meg at mirakelet skjedde.
For han er her fortsatt.
Han er fortsatt frisk.
Vi lever mirakelet vårt.
Man kan diskutere hvem som er tidenes beste.
Man kan snakke om Bill Russell, Jerry West, Oscar Robertson,
Wilt Chamberlain og Kareem Abdul-Jabbar.
Man kan snakke om Michael Jordan, LeBron James. Man kan nevne mange navn.
Det er ikke fordi jeg var treneren hans
eller fordi jeg elsker ham, men jeg syns han er tidenes beste.
Alle har sine egne meninger. Jeg har min egen mening.
Men det har ikke noe å si hvem som er best.
Vi vil alltid være knyttet sammen.
Han heter Magic, så vi visste det ville bli magisk.
Han innser ikke hvor stor innflytelse navnet hans har.
Navnet vil være der for alltid.
Jeg hadde aldri troen på "Magic". Jeg trodde ikke det kom til å vare.
Men her er jeg. Jeg er 61 nå, og folk kaller meg fortsatt Magic.
Så jeg tok visst feil.
Og alle andre hadde rett.
Tekst: Espen Stokka